laion/Wikipedia-Exotic huggingface dataset:
יגאל להב

יגאל חי להב (נולד ב-28 במרץ 1960) הוא פוליטיקאי ישראלי שכיהן כראש המועצה המקומית קרני שומרון משנת 2013, יושב ראש אשכול רשויות יהודה ושומרון מאז שנת 2020 וחבר מליאת מועצת יש"ע. נולד ללידיה שעלתה מתוניס וליצחק, חייט שעלה מהאי ג'רבה. גדל בתל אביב, ולמד בתיכון אורט סינגאלובסקי במסלול טכנולוגי. שירת בצה"ל בחיל החימוש כמפקד יחידת ניסויים. את התואר ראשון ותואר שני למד בכלכלה ומינהל עסקים, שימש כבכיר בתעשייה הצבאית בחטיבת הפיתוח, שימש כמנהל מרכזים לוגיסטיים בתנובה וכמנכל חברת בת, פתח חברה פרטית לאנרגיה סולארית עד לבחירתו לראשות המועצה. שימש בעבר כמנכ"ל החברה הכלכלית לקרני שומרון ובמקביל התמקצע גם בתחום אנרגיה סולארית. התמודד בעבר במשך שלוש פעמים בבחירות לראשות מועצת קרני שומרון אך הפסיד ליהודה ליברמן והרצל בן ארי. במהלך השנים כיהן כחבר מועצה וממלא מקום ראש המועצה. שימש בתפקידים התנדבותיים רבים ובהם יו"ר ועד היישוב, ועדות ביטחון וסייע בהקמת צוות הטרור ביישוב. ב-1999, עת ניהל את החברה הכלכלית של קרני שומרון והיה ממלא מקום מקום ראש המועצה, הורשע לצד מהנדסת המועצה בגרימת חבלה ברשלנות, לאחר שתחנת הסעה שבנו עפה בסערה על נערה והותירה אותה נכה. על להב נגזרו 5 חודשי מאסר על תנאי וקנס כספי נמוך. בבחירות 2013 התמודד לראשות המועצה אל מול הרצל בן ארי וזכה. ב-3 השנים הראשונות לכהונתו חילץ את המועצה מגירעון עצום, הגדיל את אחוזי מסיימי הבגרויות למעל 90% והביא את תחום הרובוטיקה לבתי הספר היסודיים. בשנים אלו נבנו ביישוב מעל 700 בתים חדשים שהביאו לפיתוח מואץ של היישוב. מרכזי מסחר, מרכזי בילוי והקהילה צמחו ב 70%. בנוסף, קידם תכנון תלת-ממדי ל-2040. ב-2018 נבחר בשנית לראשות המועצה ברוב של 75.95% (2,662 קולות), וניצח את רותי שפיצר. המועצה המקומית זכתה במהלך כהונתו בפרסי ישראל יפה, פרס התייעלות אנרגתית, פרס ניהול כספי, פרס מצוינות לניהול בעת מלחמה "חרבות ברזל". בבחירות 2024 הפסיד בהתמודדות לראשות המועצה ליהונתן קוזניץ. ב-2017 התמודד על ראשות מועצת יש"ע. ברגע האחרון הוגשה מועמדותו של ראש מועצת קדומים חננאל דורני. במחאה על ההתנהלות פרש להב מהמרוץ והודיע כי הוא עוזב את מועצת יש"ע. ב-2019 התמודד שוב לתפקיד, והפסיד לראש המועצה האזורית ערבות הירדן, דוד אלחייני. ב-2018 נבחר יגאל להב לעמוד בראש אשכול יו"ש המאגד 20 רשויות עם מעל 420,000 תושבים, כמו כן שימש עד 2024 כיו"ר דירקטוריון מועדון שלך, יו"ר דירקטוריון פארק תעשיות בראון ועוד. ב-2021 זכה בפרס ירושלים להתיישבות. נשוי לאורית, בעלת תואר ראשון בתיירות ומלונאות ואב לשלוש בנות. גר עם משפחתו בשכונת גינות שומרון כמעט מאז היווסדו של היישוב. דף הפייסבוק של יגאל להב בכירים במועצת קרני שומרון הורשעו בגרימת חבלה ברשלנות, באתר ynet, 8 במרץ 2007 גזר הדין
עונת 1978/1979 בליגה הלאומית בכדורסל

עונת 1978/1979 בליגה הלאומית בכדורסל הייתה עונתה ה-25 של ליגת הכדורסל הבכירה בישראל. הליגה כללה 12 קבוצות. בשנת 1979 הוכנס פורמט פלייאוף, ושמונה הראשונות התמודדו זו מול זו (מקום ראשון מול שמיני, שני מול שביעי וכך הלאה) בסדרות של הטוב משלושה משחקים, כשלקבוצה בעלת המיקום הגבוה יותר יתרון ביתיות. מנצחות סדרות רבע הגמר (מנצחת מקום ראשון-שמיני נגד מנצחת מקום רביעי-חמישי וכך הלאה) וחצי הגמר התמודדו בסדרת גמר של טוב משלוש כאשר המנצחת בסדרת הגמר זוכה באליפות. על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו הפועל חולון והפועל גן שמואל. העונה הסדירה החלה ב-18 בספטמבר 1978 הסתיימה ב-26 בפברואר 1979. לאחר סיום העונה הסדירה החלו משחקי הפלייאוף שהסתיימו ב-4 באפריל. העונה הסתיימה בניצחון של מכבי תל אביב בפעם העשירית ברציפות. בהתאם לתוצאות העונה אליצור תל אביב ומכבי דרום תל אביב ירדו ליגה. גביע המדינה בכדורסל 1978/1979 מידע מאתר מנהלת הליגה מרדכי רוזנבלום, העונה שהבטיחה ולא קיימה, מעריב, 8 באפריל 1979
בנואה טרלוייה

בנואה טרלוייה (בצרפתית: Benoît Tréluyer; נולד ב-7 בדצמבר 1976) הוא נהג מרוצים צרפתי הנוהג כיום עבור קבוצת המרוצים של חברת אאודי במסגרת אליפות העולם במרוצי סיבולת. טרלוייה החל לנהוג עבור אאודי בשנת 2010 וזכה תחתיה 3 פעמים במרוץ 24 השעות של לה מאן ובאליפות העולם במרוצי סיבולת לשנת 2012. בנוסף זכה במרוץ 12 השעות של סברינג בשנת 2013. טרלוייה נולד ב-7 בדצמבר 1976 בעיירה אלנסון במחוז אורן בצרפת והחל את קריירת המרוצים שלו בשנת 1983 כנהג אופנוע בענף המוטוקרוס בו השתתף עד לשנת 1989. בין השנים 1994–1990 השתתף בקארטינג ובשנת 1995 עלה לקטגוריית המרוצים החד מושביים כאשר החל להתחרות באליפות פורמולה קמפוס הצרפתית. בשנת 1996 התחרה באליפות פורמולה רנו הצרפתית וזכה בניצחון מרוץ אחד ובעונת 1997 סיים במקום השישי בדירוג הכללי. בשנת 1998 החל להתחרות באליפות פורמולה 3 הצרפתית וסיים את העונה במקום התשיעי בדירוג, כמו גם בעונה שלאחר מכן. בשנת 2000 ביצע טרלוייה מעבר למזרח הרחוק שם התחרה בסבב מרוצי פורמולה 3 היפנית, ובשנת 2001 זכה באליפות הסבב לאחר שניצח 15 מרוצים מתוך 19 שהתקיימו. בנוסף סיים במקום השני בגרנד פרי מקאו וסיים שלישי בגביע העולמי בפורמלה 3 בקוריאה. בשנת 2002 החל להתחרות פורמולה ניפון הבכירה יותר ושותף ב-5 מרוצים בלבד. בעונה שלאחר מכן סיים במקום השני בדירוג הכללי, ובשנת 2006 הצליח לזכות באליפות לאחר שסיים את העונה עם 4 ניצחונות מתוך 9 מרוצים. בשנים 2007 ו-2009 סיים טרלוייה את סבב פורמולה ניפון במקום השני בטבלה. בשנת 2002 ערך טרלוייה את הופעת הבכורה שלו במרוץ 24 השעות של לה מאן כאשר נהג עבור קבוצת המרוצים הצרפתית אורקה במכונית קרייזלר-וייפר וסיים יחד עם צוותו במקום השלישי בקטגוריית ה-GTS בה התמודד. השתתפותו הבאה במרוץ לה מאן הייתה בשנת 2004 כאשר התחרה עבור קבוצת פסקרלו בקטגוריית LMP1 הבכירה כאשר נהג במכונית ה-C60 של הקבוצה וסיים את המרוץ יחד עם צוות הנהגים השותפים לו במקום הרביעי בדירוג הכללי. במהלך מרוץ לה מאן 2009 היה מעורב טרלוייה בתאונה קשה לאחריה הועבר למרכז הטיפולים הרפואיים שבמקום שם טופל ושוחרר ללא פגיעות חמורות. בשנת 2010 הצטרף טרלוייה לצוות מס' 2 של קבוצת אאודי לצד הנהגים אנדרה לוטרר ומרסל פסלר. את מרוץ לה מאן 2010 סיימו טרלוייה וצוותו במכונית האאודי R15 במקום השני בדירוג הכללי, ואת מרוץ 2011 סיימו במקום הראשון במכונית האאודי R18 לאחר מרוץ מותח במיוחד מול קבוצת פיג'ו, וזאת לאחר שצוותים מס' 1 ו-3 של אאודי פרשו כבר בשלבים המוקדמים של המרוץ לאחר שהיו מעורבים בתאונות קשות. בשנת 2012 זכו טרלוייה וצוותו במרוץ לה מאן בשנית וניצחו בנוסף גם את מרוץ 6 השעות של סילברסטון ואת מרוץ בחריין. בסוף עונת 2012 זכו טרלוייה וצוותו באליפות העולם במרוצי סיבולת של ה-FIA. לאחר הזכייה באליפות התראיין טרלוייה לתקשורת וטען כי: "הוא חש גאווה לסיים את העונה לפני טום קריסטנסן ואלן מקניש". בשנת 2014 זכו טרלוייה וצוותו במרוץ לה מאן בפעם השלישית. מדיה וקבצים בנושא בנואה טרלוייה בוויקישיתוף אתר האינטרנט הרשמי של בנואה טרלוייה בנואה טרלוייה, ברשת החברתית אקס (טוויטר) בנואה טרלוייה, באתר DriverDB לנהגי מרוצים פרופיל באתר קבוצת אאודי ספורט
בסטאי

בסטאי (בגרמנית: Bastei) הוא אתר טבע של תצורת סלעים המתנשאים לגובה 194 מטר מעל נהר אלבה, 35 ק"מ דרומית-מזרחית לדרזדן, גרמניה. השם הוא מהמילה Bastion (מבצר) בגלל הסלעים הזקופים כמבצר ובגלל מבצר קטן שהיה במקום ושרידיו נראים עד היום. הסלעים נוצרו לפני כמיליון שנה כתוצאה משינויים טקטונים ומארוזיה. האתר נמצא בתוך שמורת טבע גדולה הנקראת שווייץ הסקסונית, הנמשכת גם מעבר לגבול עם צ'כיה ונקראת שם "בוהמיה השווייצרית". בסטאי משמש כ-אטרקציה תיירותית למעלה מ-200 שנים. ב-1824 נבנה גשר עץ המחבר בין מספר סלעים לנוחיות המבקרים. ב-1851 הוא הוחלף בגשר אבן. הסלעים סובלים מתהליכי בליה. ב-22 בנובמבר 2000 נבקע סלע גדול הנקרא Wartturm ושליש ממנו, במשקל 800 טון, צנח לתוך עמק האלבה. למרבה המזל לא היו נפגעים. הסלע הזה נצפה מאחת מנקודות התצפית בבסטאי. מנקודות התצפית על הסלעים ניתן לצפות על עיקול האלבה והר Lilienstein. שני אלמנטים אלה מהווים את הסמליל של שמורת סקסוניה השווייצרית. מאז איחוד גרמניה פותח המקום, נעשה יותר נגיש והוא נחשב לאטרקציה תיירותית פופולרית. הכניסה לאתר חופשית. מטיילים בסלעי בסטאי סלעי בסטאי מבט מבסטאי על עיקול האלבה סלע Wartturm שחלקו נפל לאלבה הכניסה לבסטאי עם הסמליל של שמורת סקסוניה השווייצרית שירות בסטאי אקספרס מדיה וקבצים בנושא בסטאי בוויקישיתוף פארק בסטאי, באתר "מלון" שמורת בסטאי, באתר יוטיוב
שיאן Y-20

Y-20 (בסינית: 运-20) הוא מטוס תובלה צבאי גדול. פרויקט המטוס, שפותח ונוהל על ידי "תאגיד תעשייתי שִׁיאַן (Xian) מטוסים", הושק באופן רשמי ב-2006. שם הקוד הרשמי של המטוס הוא "קופנג" (Kunpeng; בסינית: 鲲鹏) על שם ציפור מיתולוגית של סין העתיקה היכולה לעוף אלפי קילומטרים. בתוך תעשיית התעופה הסינית, המטוס מוכר יותר בכינוי ילדה שמנמנה (בסינית: 胖妞), עקב רוחבו הגדול של המטוס לעומת מטוסים שפותחו בעבר בסין. מדיה וקבצים בנושא שיאן Y-20 בוויקישיתוף "中国空军今日正式接收运20飞机" (בסינית). Sina News. 6 ביולי 2016. נבדק ב-6 ביולי 2016. {{cite news}}: (עזרה) http://www.haohanfw.com/forum.php?mod=viewthread&tid=20337&extra=page%3D1 "China's first heavy transporter Y-20 takes off". english.people.com.cn. נבדק ב-26 ינו' 2013. {{cite web}}: (עזרה) "Y-20 gives air power a push". chinadaily.com.cn. נבדק ב-28 ינו' 2013. {{cite web}}: (עזרה) Dave Sloggett, "THE DRAGON Gains its Strategic Wings" Air International, March 2013, pp. 94-95 "Y-20". Sina Corp. נבדק ב-15 בפברואר 2014. {{cite web}}: (עזרה) ערך זה הוא קצרמר בנושא סין ובנושא כלי טיס צבאיים. אתם מוזמנים לתרום לוויקיפדיה ולהרחיב אותו.
יואנה ינדז'ייצ'יק

יואנה ינדז'ייצ'יק (בפולנית: Joanna Jędrzejczyk; מוכרת גם בשם: ג'ואנה ינדז'ייצ'יק; נולדה ב-8 באוגוסט 1987) היא לוחמת MMA פולנייה ואלופת העולם לשעבר באליפות הלחימה האולטימטיבית (UFC) במשקל קש (אנ'). ינדז'ייצ'יק הייתה אלופת ה-UFC האירופאית השלישית בהיסטוריה, לאחר בס רטן שזכה באליפות בשנת 1999 ואנדרי ארלובסקי שזכה באליפות בשנת 2005. כמו כן, ינדז'ייצ'יק הייתה שש פעמים אלופת העולם באיגרוף תאילנדי, וארבע פעמים אלופת אירופה באיגרוף תאילנדי. ינדז'ייצ'יק התחרתה באיגרוף תאילנדי במשך עשר שנים, במסגרתן ניצחה ב-70 קרבות, כולל שישה קרבות על תואר אלופת העולם וארבעה קרבות על תואר אלופת אירופה. בנוסף, התחרתה בענף הקיקבוקס בו השיגה תוצאת קרבות של 27 ניצחונות מול 2 הפסדים בקיקבוקס מקצועני, ו-37 ניצחונות מול 3 הפסדים בקיקבוקס חובבני. ינדז'ייצ'יק החלה את קריירת ה-MMA המקצועית שלה בשנת 2012. ביולי 2014 חתמה על חוזה עם ארגון ה-UFC. במרץ 2015 התמודדה בקרב מול קרלה אספרזה (אנ') על תואר אליפות העולם במשקל קש במסגרת אירועי UFC 185 (אנ') וניצחה בנוקאאוט טכני בסיבוב השני. בכך הפכה לאלופה הפולנייה הראשונה של ה-UFC (בקטגוריית גברים ונשים) וכן לאישה האירופאית האלופה הראשונה ב-UFC. ביוני 2015, הגנה לראשונה על תואר האליפות בקרב מול ג'סיקה פנה כאשר ניצחה אותה בנוק-אאוט טכני. בנובמבר 2015, הגנה בשנית על תואר האליפות בקרב מול ולרי לטורנו כאשר ניצחה אותה על פי החלטת שופטים. בשנת 2016 לוהקה לתפקיד המנטורית מול קלאודיה גדליה (אנ') בתוכנית המציאות 'הלוחם האולטימטיבי 23' (אנ'). בקרב בין השתיים על תואר האליפות, שנערך ב-8 ביולי 2016, ניצחה ינדז'ייצ'יק בהחלטת שופטים. באירוע UFC 211 (אנ'), שנערך במאי 2017 בטקסס, גברה ינדז'ייצ'יק על הטוענת לכתר ג'סיקה אנדרז' (אנ') בהחלטת שופטים. ב-4 בנובמבר 2017, באירוע UFC 217 (אנ'), נלחמה נגד רוז נמיונס והפסידה את תואר האליפות בסיבוב הראשון בנוקאאוט טכני. הפסד זה היה ההפסד הראשון בקריירה של ינדז'ייצ'יק, לאחר מאזן תוצאות של 14 ניצחונות ואפס הפסדים. ב-7 באפריל 2018, במסגרת אירוע UFC 223 (אנ'), נלחמה בקרב חוזר (rematch) נגד רוז נמיונס והפסידה בהחלטת שופטים אחידה. ב-28 ביולי 2018, נלחמה נגד טשה טורס (אנ') וניצחה בהחלטת שופטים אחידה. ב-8 בדצמבר 2018 נלחמה נגד ולנטינה שבצ'נקו בקרב אליפות בקטגוריית משקל זבוב, והפסידה בהחלטת שופטים אחידה. מישה טייט רונדה ראוזי הולי הולם רוז נמיונס מדיה וקבצים בנושא יואנה ינדז'ייצ'יק בוויקישיתוף יואנה ינדז'ייצ'יק, ברשת החברתית פייסבוק יואנה ינדז'ייצ'יק, ברשת החברתית אקס (טוויטר) יואנה ינדז'ייצ'יק, ברשת החברתית אינסטגרם יואנה ינדז'ייצ'יק, סרטונים בערוץ היוטיוב יואנה ינדז'ייצ'יק, באתר אליפות הלחימה האולטימטיבית (UFC) יואנה ינדז'ייצ'יק, באתר שרדוג יואנה ינדז'ייצ'יק, באתר טאפולוגי ריאיון עם ג'ואנה ינדז'ייצ'יק - ערוץ היוטיוב של UFC
KKR 25

KKR 25 היא גלקסיה ננסית שכנה לגלקסיית שביל החלב שנמצאת במרחק של כ-6 מיליון שנות אור (1.8 מיליון פארסק) משביל החלב בקבוצת הכוכבים דרקון, מעט מחוץ לגבולות הקבוצה המקומית. הגלקסיה מוגדרת כגלקסיה ננסית לא סדורה (dIrr) אך נראה שהיא בתהליך של הפיכה לגלקסיה ננסית אליפטית (dSph). I. D. Karachentsev, M. E. Sharina, A.E.Dolphin, D.Geisler, E.K.Grebel, P. Guhathakurta, P. W. Hodge, V.E.Karachentseva, A.Sarajedini & P. Seitzer: A new galaxy near the Local Group in Draco D. Makarov, L. Makarova, M. Sharina, R. Uklein, A. Tikhonov, P. Guhathakurta, E. Kirby & N. Terekhova: A unique isolated dwarf spheroidal galaxy at D=1.9 Mpc
אורן סגרון

אורן סגרון (נולד ב-12 ביולי 1972) הוא כדורגלן עבר ישראלי אשר ששיחק אשר שיחק בעמדת חלוץ בהפועל באר שבע ובנבחרת ישראל בכדורגל עד גיל 21. נולד בבאר שבע לישועה ואסתר סגרון, ילידי תוניסיה. נשוי למור ואב לשני בנים. הפועל באר שבע גביע המדינה בכדורגל (1): 1996/1997 גביע הטוטו (1): 1995/1996 אורן סגרון, באתר ההתאחדות לכדורגל בישראל אורן סגרון, באתר Transfermarkt אורן סגרון, באתר FootballDatabase.eu אורן סגרון באתר - "Eurosport" ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
רבקה סטאב

רבקה סטאב (באנגלית: Rebecca Staab; נולדה ב-27 ביולי 1961) היא שחקנית אמריקאית. סטאב נולדה בקנזס וגדלה בנברסקה. ב-1980 היא נבחרה למלכת היופי של נברסקה ועלתה לשלב שתים עשרה המועמדות הסופיות בתחרות מיס ארצות הברית. היא עבדה תקופה כדוגמנית ויוצגה על ידי פורד מודלס. ב-1985 שיחקה לכמה פרקים באופרת הסבון של ABC "אהבות". ב-1991 שיחקה בסדרת הדרמה "צללים אפלים" בNBC, המהווה חידוש לסדרה באותו שם משנות ה-60. היא שיחקה שני פרקים של "בוורלי הילס 90210", ב-1992 היא שיחקה בסדרות "שנות הקסם" ו"חופשי על הבר" כבחורה שסאם מאלון יוצא עמה. ב-1994 הופיעה בפרק של "סיינפלד" כעובדת אולפני טלוויזיה בהם ג'רי סיינפלד צריך להופיע ושיחקה בסרט המבוסס על העלילון "ארבעת המופלאים" בתפקיד האישה הבלתי-נראית. ב-2017 שיחקה בסדרת הטלוויזיה של ABC "הזדמנות חוזרת" בכיכובה של פולה פטון. ב-2018 שיחקה בסרט "הדרך לחג המולד", לצד צ'אד מייקל מאריי. בשנת 2023 ביצעה הופעות אורח בסדרה "סוכן הלילה" של נטפליקס ובעונה השלישית של הסדרה "סופרמן ולויס" של The CW. רבקה סטאב, ברשת החברתית פייסבוק רבקה סטאב, ברשת החברתית אקס (טוויטר) רבקה סטאב, ברשת החברתית אינסטגרם רבקה סטאב, במסד הנתונים הקולנועיים IMDb (באנגלית) רבקה סטאב, באתר AllMovie (באנגלית) רבקה סטאב, במסד הנתונים הקולנועיים KinoPoisk (ברוסית)
הסכם עבודה

האם התכוונתם ל... הסכם עבודה אישי – הסכם בין עובד למעסיק על תנאי עבודתו של העובד הסכם קיבוצי – הסכם בין ארגון עובדים למעביד או ארגון מעבידים הסדר קיבוצי – קביעה קיבוצית של תנאי עבודה, שאינה בגדר הסכם קיבוצי
נקיק הארה

נקיק הארה או ערוץ הארה (גרמנית: Aareschlucht) הוא קטע של הנהר ארה אשר התחפר באבן גיר, ליד העיירה מאירינגן, באזור הרמה הברנית שבשווייץ. הערוץ הוא תוצר עקיף של עידן הקרח אשר התרחש לפני כ-10,000 שנים, והוא נוצר מהמסת קרחונים בתקופה שאחרי העידן. על אף שאורכו מעט יותר מקילומטר, מעבר זה גובל בצוקים תלולים שגובהם עד 50 מטרים בכל צד. רוחב הערוץ משתנה, והוא נע בין 30 מטרים למטר אחד בלבד. הערוץ הוא אתר תיירות פופולרי, אשר מבקרים רבים נמשכים אליו בעקבות קרבתו למפלי רייכנבאך, אשר נבחר על ידי ארתור קונאן דויל כמקום הירצחו של שרלוק הולמס על ידי פרופסור מוריארטי. אישור לבנות מסלולי הליכה לאורך הערוץ ניתן בשנת 1887, והמעבר נפתח לציבור בשנת 1889. מ-1912 ועד 1956, חשמלית מאירינגן-רייכנבאך-ערוץ הארה קישרה את החלק המערבי של הערוץ למאירינגן; מאז 1946 שימשה רכבת מאירינגן-אינרטקירכן לאותה מטרה. המסעדה והקיוסק בכניסה המערבית נבנו לראשונה בשנת 1928 ושוחזרו ב-1987. בשנת 2003 נבנתה תחנת רכבת עבור הכניסה המזרחית, יחד עם גשר תלוי שנועד לקשר את התחנה לכניסה; ביסטרו וקיוסק נוספו לכניסה זו ב-2008. ניתן להגיע למסלול שלאורך הערוץ על ידי כניסות בכל אחד מקצותיו, שם נלקחים דמי כניסה למסלול. ברוב אורכו של המסלול הוא בנוי מעץ על גבי מסגרת מתכת, התלויה בקירו של הערוץ. כל אחת מהכניסות מקושרת לתחנות בקו הרכבת מאירינגן-אינטקירכטן, עם "ערוץ הארה-מערב" בקצה המערבי של הערוץ, והתחנה התת-קרקעית "ערוץ הארה-מזרח" (Aareschlucht Ost) אשר מתחברת לכניסה המזרחית. מדיה וקבצים בנושא נקיק הארה בוויקישיתוף מדיה וקבצים בנושא ערוץ הארה בוויקישיתוף אתר האינטרנט הרשמי של הערוץ התוכנית הרשמית של הערוץ "Location Plan". Aareschlucht AG. נבדק ב-30 בספטמבר 2014. {{cite web}}: (עזרה) "Geology". Aareschlucht AG. נבדק ב-30 בספטמבר 2014. {{cite web}}: (עזרה) map.geo.admin.ch (Map). "History of Construction". Aareschlucht AG. נבדק ב-30 בספטמבר 2014. {{cite web}}: (עזרה) "Meiringen–Reichenbach–Aareschlucht". www.eingestellte-bahnen.ch (בגרמנית). אורכב מ-המקור ב-2014-10-06. נבדק ב-2014-10-01.
ריצ'רד גוד

ריצ'רד גוד (באנגלית: Richard Goode, נולד ב-1 ביוני 1943) הוא פסנתרן יהודי-אמריקאי, הנודע בעיקר בפרשנויותיו למוזיקה של בטהובן ולמוזיקה קאמרית. גוד נולד במזרח הברונקס, ניו יורק. הוא למד נגינה בפסנתר אצל אלווירה סיגטי, קלוד פרנק, נדיה רייזנברג בבית הספר מאנס למוזיקה (שם הוא מכהן כיום כחבר בסגל המורים) ורודולף סרקין ומייצ'יסלב הורשובסקי במכון קרטיס למוזיקה בפילדלפיה, פנסילבניה. גוד הרבה להקליט, בין השאר קונצ'רטי של מוצרט עם התזמורת הקאמרית אורפיאוס ויצירות של שוברט, שומאן, ברהמס ובאך. כמו כן, גוד היה הפסנתר יליד-אמריקה הראשון שהקליט את כל מחזור הסונאטות לפסנתר של בטהובן. הוא מופיע בקביעות באולמות הראשונים במעלה ברחבי העולם, עם תזמורות מצטיינות. הוא מכהן כמנהל אמנותי שותף, עם מיצוקו אושידה, של בית הספר למוזיקה ופסטיבל מרלבורו בוורמונט. גוד ניגן בביצוע בכורה יצירות שכתבו בשבילו קרלוס צ'אבס, ג'ורג' פרל, רוברט הלפס ועוד. בין עמיתיו לנגינה קאמרית דון אפשואו, ריצ'רד שטולצמן, אלכסנדר שניידר ורבים אחרים. גוד נשוי לכנרת מרשה ויינפלד. דיוקן ספרותי של ריצ'רד גוד כלול בספרו של דייוויד בלום, "Quintet: Five Journeys toward Musical Fulfillment (Cornell University Press, 1999)." הוא התפרסם במקור כמאמר בניו יורקר מיום 29 ביוני 1992. פרס האודיציות הבינלאומיות לנגני קונצרטים צעירים בשנת 1961. פרס ראשון בתחרות קלרה הסקיל ב-1973 פרס אייברי פישר ב-1980. פרס גראמי לביצוע מצטיין של מוזיקה קאמרית: ריצ'רד גוד וריצ'רד סטולצמן על סונאטות לקלרינט ופסנתר של ברהמס, אופוס 120, לשנת 1983. ריצ'רד גוד, באתר AllMusic (באנגלית) ריצ'רד גוד, באתר MusicBrainz (באנגלית) ריצ'רד גוד, באתר Discogs (באנגלית) ריצ'רד גוד, באתר Songkick (באנגלית) Richard Goode Biography Interview with Richard Goode by Bruce Duffie, February 19, 1990 ריצ'רד גוד מתארח ב"אינטרמצו עם אריק", מרץ 2010, סרטון באתר יוטיוב נעם בן זאב, ריצ'רד גוד: מה למדתי משנאבל, באתר הארץ, 3 במרץ 2010 http://www.newschool.edu/mannes/facultyCollege.aspx?mid=4654 Richard Goode biography
מגנום, בלש פרטי

מגנום, בלש פרטי (באנגלית: Magnum, P.I.) היא סדרת טלוויזיה אמריקנית ששודרה ברשת CBS מ-11 בדצמבר 1980 ועד 8 במאי 1988. הסדרה גוללה את קורותיו של תומאס סאליבן מגנום (אותו גילם השחקן טום סלק), בלש פרטי אמריקני הפועל בהוואי. מגנום הוא בוגר האקדמיה הימית של ארצות הברית. עם סיום לימודיו הוסמך כקצין בצי ארצות הברית והתנדב ליחידת הקומנדו הימי האמריקני, אריות הים, שם שימש כלוחם ומפקד. מגנום לחם במלחמת וייטנאם ובהמשך שירת במודיעין הצי האמריקני. לאחר עשר שנות שירות הוא פרש מן הצי ועבר להוואי. במקביל לעבודתו כאחראי האבטחה של אחד מעשירי האי פועל מגנום כחוקר פרטי. על תפקידו כמגנום זכה סלק בשנת 1984 בפרס אמי ובפרס גלובוס הזהב בקטגוריית השחקן הראשי הטוב ביותר בסדרת דרמה. מדיה וקבצים בנושא מגנום, בלש פרטי בוויקישיתוף "מגנום, בלש פרטי", במסד הנתונים הקולנועיים IMDb (באנגלית) "מגנום, בלש פרטי", באתר Rotten Tomatoes (באנגלית) "מגנום, בלש פרטי", באתר Metacritic (באנגלית) "מגנום, בלש פרטי", במסד הנתונים הקולנועיים KinoPoisk (ברוסית) ynet, "מגנום" בדרך למסך הגדול, באתר ynet, 25 בספטמבר 2003. אור בר שלום, עכבר העיר אונליין, כבר לא מודל לחיקוי: איך הפך השוטר מדמות אב לאנטי גיבור מעורער?, באתר הארץ, 27 בינואר 2012.
באד בלינגן

באד בלינגן (בגרמנית: Bad Bellingen) היא עיירה במדינת באדן וירטמברג שבגרמניה. עיירה זו נמצאת על גבולה של גרמניה עם צרפת במערב. עיירה זו נמצאת במחוז הגרמני לוראך. העיר הגדולה הקרובה ביותר אליה היא מילהיים, כ-10 קילומטרים צפונית לבאד בלניגן. באד בלינגן ידועה בעיקר בשל המרחצאות המצויים בה (ומכאן שמה, "Bad", בגרמנית "מרחצאה"). מבחינה היסטורית זהו מקום בו גרמנים עם בעיות בריאות שהו על מנת להירפא מהן. העיירה היא עיר תאומה של העיירה רייגולדסוויל בשווייץ. אתר האינטרנט הרשמי של באד בלינגן מדיה וקבצים בנושא באד בלינגן בוויקישיתוף http://www.bad-bellingen.de/ https://archive.today/20080915073542/http://www.bad-bellingen.de/Balinea_Thermen/ הצעה למסלול באזור היער השחור בהתבסס על העיירה במגזין מסע אחר סקירת העיירה והאזור הסובב אותה במגזין את
יאיר שחל

יאיר שחל (נולד ב-28 בפברואר 1978) הוא מזכ"ל תנועת בני עקיבא בישראל לשעבר. למד בישיבת ירושלים לצעירים. לאחר מכן למד שנה באור עציון, התגייס לשירות מלא בסיירת גבעתי, לאחר השירות שחל המשיך ללמוד באור עציון עד גיל 26. שחל הוא בוגר מכון מנדל למנהיגות ובעל תואר ראשון (BED) בחינוך בתחום התנ"ך והתושב"ע ותואר שני (MED) בתנ"ך ממכללת יעקב הרצוג. שימש כראש וועדת מפעלים של מועצת תנועות הנוער בישראל ויושב ראש מועצת הקבוצות והקהילתיות המשימתיות. בשורות בני עקיבא מילא שורה של תפקידים בכירים מאז 2003. בין היתר שימש בין 2012–2016 כסמזכ"ל כספים והגשמה, רכז מחוז דרום, ראש מחלקת מפעלים וידיעת הארץ וסמזכ"ל חינוכי. במרץ 2016 ההנהלה הארצית של התנועה קיבלה את המלצת ועדת האיתור בראשות הרב יונה גודמן - בעצמו מזכ"ל לשעבר - ומינתה את שחל למזכ"ל התנועה. כהונתו כמזכ"ל החלה בסוף קיץ 2016, אז החליף בתפקיד את דני הירשברג. מספר שבועות לאחר כניסתו לתפקיד קרא לחברי התנועה שלא להגיע לעמונה כדי למחות נגד פינוי היישוב. בעקבות דבריו הוא ספג ביקורת מחלק מראשי המתנחלים, בהם ישראל הראל, ועד מתיישבי השומרון, תושבי עמונה ואחרים. בכ"ה שבט תשפ"א, לקראת סוף כהונתו כמזכ"ל, לאור משבר הקורונה החליטה ועדת האיתור באופן חריג להאריך את כהונתו בשנתיים נוספות, מעבר לחמש השנים הנהוגות כמקסימום כהונה בתפקיד.. בקיץ 2022 הוחלף ביגאל קליין, ששימש כסמזכ"ל חינוך בתנועה. ב-2022 התמנה לראש מינהל מח"ר (מתנ"ס, חינוך ורווחה) במועצה אזורית מטה בנימין. תושב כרמי צור שבגוש עציון ואב לשישה. מזכ"ל חדש לבני עקיבא - יאיר שחל, אתר ערוץ 7. קובי נחשוני, מזכ"ל חדש לבני עקיבא: יאיר שחל, באתר ynet, 16 במרץ 2016 עפרה לקס, לא רק מדורת השבט, באתר ערוץ 7, 11 בנובמבר 2017 אלישע בן קימון וקובי נחשוני, להגיע לעמונה או למחות מרחוק? עימות בציונות הדתית, באתר ynet, 8 בדצמבר 2016 ישראל הראל: ליקוי מאורות בבני עקיבא עפרה בוארון: אז יבואו כבר כולם הוארכה כהונת מזכ"ל בני עקיבא יאיר שחל, באתר ערוץ 7, ‏כ"ה בשבט ה'תשפ"א התפקיד החדש של מזכ"ל בני עקיבא, באתר ערוץ 7, 8 במרץ 2022
קרלו ברוצ'יץ'

קרלו ברוצ'יץ' (בקרואטית: Karlo Bručić; נולד ב-17 באפריל 1992) הוא כדורגלן קרואטי המשחק בעמדת המגן השמאלי במכבי בני ריינה. ברוצ'יץ' הוא בוגר האקדמיה לכדורגל של דינמו זאגרב. בקיץ 2010 הושאל לראדינסק ססבטה מהליגות הנמוכות בקרואטיה. בינואר 2012 הושאל ללוקומוטיבה זאגרב עד לסיום העונה. ב-4 במרץ 2012 ערך את הופעת הבכורה שלו בקבוצה שהייתה גם הופעת הבכורה שלו בליגת העל הקרואטית. בתום העונה האריך את חוזהו בלוקומוטיבה בשנתיים נוספות כשחקן מושאל. ב-20 ביולי 2012 הבקיע את שער הבכורה שלו בקבוצה בניצחון 0–2 נגד נ.ק. זאגרב שהיה גם השער הראשון עבור לוקומוטיבה בעונת 2012/2013. בקיץ 2014 רכשה לוקומטיבה את כרטיס השחקן שלו. ב-3 ביולי 2016 חתם לשלוש שנים במ.ס. אשדוד. בפברואר 2019 ברוצ'יץ' שוחרר מאשדוד וחתם בסגאן טוסו מליגת העל היפנית. ב-4 בספטמבר 2019, ברוצ'יץ' חתם בסודובה מריאמפולה מליגת העל הליטאית. ב-21 בינואר 2020, ברוצ'יץ' חתם בדינמו מינסק. ב-15 באוקטובר 2020, ברוצ'יץ' חתם באפולון סמירני מליגת העל היוונית. ב-7 ביולי 2021 חתם בקופר מליגת העל הסלובנית. ב-11 בספטמבר 2024 חתם במכבי בני ריינה. מדיה וקבצים בנושא קרלו ברוצ'יץ' בוויקישיתוף קרלו ברוצ'יץ', באתר ההתאחדות לכדורגל בישראל קרלו ברוצ'יץ', באתר Transfermarkt קרלו ברוצ'יץ', באתר Soccerway קרלו ברוצ'יץ', באתר WorldFootball.net קרלו ברוצ'יץ', באתר FootballDatabase.eu
נחש בירית

נחש בירית או נחש גן (שם מדעי: Thamnophis) הוא סוג של נחשים מתת-משפחת נחשי מים שבמשפחה זעמניים. נחשים אלה נפוצים בכל רחבי אמריקה הצפונית מהאזור הארקטי ועד ליערות של מרכז אמריקה במגוון בתי גידול, אך מעדיפים אזורי ביצות ושדות לחים. נחשים אלה הם הזוחלים הלאומיים של מדינת מסצ'וסטס. הם קטנים עד בינוניים בגודלם ואורכם הממוצע 30-110 ס"מ. הם בעלי לסתות חזקות וראייה טובה וגופם בעל קשקשים עבים. הם משריצים ולדות חיים. הם בעלי שיני ארס קטנות בחלקו האחורי של פיהם, אך חסרי מזרקים מפותחים כמו לנחשים הארסיים ואינם מסוכנים לאנשים. עם זאת הם טורפים קטלניים לכל יצור קטן מהם וניזונים מכל היצורים בתחומי מחייתם, בעיקר מצפרדעים וראשנים. חלק מהנחשים חיים באזורים קרים ובחורף ישנים שנת חורף בלהקות גדולות, העוזרות להם להתחמם. Thamnophis angustirostris Thamnophis atratus Thamnophis bogerti Thamnophis brachystoma Thamnophis butleri Thamnophis chrysocephalus Thamnophis conanti Thamnophis couchii Thamnophis cyrtopsis נחש בירית מערבי (Thamnophis elegans) Thamnophis eques Thamnophis errans Thamnophis exsul Thamnophis fulvus Thamnophis gigas Thamnophis godmani Thamnophis hammondii Thamnophis lineri Thamnophis marcianus Thamnophis melanogaster Thamnophis mendax Thamnophis nigronuchalis Thamnophis ordinoides Thamnophis postremus Thamnophis proximus Thamnophis pulchrilatus Thamnophis radix Thamnophis rossmani Thamnophis rufipunctatus Thamnophis sauritus Thamnophis scalaris Thamnophis scaliger נחש בירית מצוי (Thamnophis sirtalis) Thamnophis sumichrasti Thamnophis unilabialis Thamnophis valida מדיה וקבצים בנושא נחש בירית בוויקישיתוף נחש בירית, באתר ITIS (באנגלית) נחש בירית, באתר NCBI (באנגלית) נחש בירית, באתר Animal Diversity Web (באנגלית) נחש בירית, באתר GBIF (באנגלית) נחש בירית, באתר אנציקלופדיה בריטניקה (באנגלית) הניו יורק טיימס, פעם בשנה, עשרות אלפי נחשים יוצאים להזדווג, באתר הארץ, 20 ביוני 2019